
Parlamentul României

Camera Deputaţilor

	Comisia pentru transporturi şi infrastructură


       Bucureşti, 19 septembrie 2017
       Nr. 4c-26/119/2017
BIROUL PERMANENT
AL CAMEREI DEPUTAŢILOR


Vă înaintăm, alăturat, raportul asupra proiectului de Lege pentru aderarea României la Convenţia internaţională privind standardele de pregatire a navigatorilor, brevetare/atestare şi efectuare a serviciului de cart pentru personalul navelor de pescuit, adoptată la Londra, la 7 iulie 1995, transmis Comisiei pentru transporturi și infrastructură pentru dezbatere şi avizare pe fond, cu adresa nr. PLx.251/2017 din 1 septembrie 2017.

PREŞEDINTE,

Lucian Nicolae Bode

Parlamentul României

Camera Deputaţilor
Comisia pentru transporturi şi infrastructură
        Bucureşti, 19 septembrie 2017
         Nr. 4c-26/119/2017
PLx.251/2017
R A P O R T   

 asupra proiectului de Lege pentru aderarea României la Convenţia internaţională privind standardele de pregatire a navigatorilor, brevetare/atestare şi efectuare a serviciului de cart pentru personalul navelor de pescuit, adoptată la Londra, la 7 iulie 1995
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată spre dezbatere şi avizare în fond, cu proiectul de Lege pentru aderarea României la Convenţia internaţională privind standardele de pregatire a navigatorilor, brevetare/atestare şi efectuare a serviciului de cart pentru personalul navelor de pescuit, adoptată la Londra, la 7 iulie 1995, transmis cu adresa nr. PLx.251/2017  din 1 septembrie 2017, înregistrat cu nr.4c-26/119/2017 din 5 septembrie 2017.
Potrivit prevederilor art.75 din Constituţia României, Senatul este Camera decizională.
Proiectul de Lege a fost avizat favorabil de Consiliul Legislativ, cu adresa nr.496/30.06.2017.

Comisia pentru politică externă, în ședinta din 13 septembrie 2017 a avizat favorabil proiectul de Lege, aviz cu nr. 4c-13/39/13 septembrie 2017.

Comisia pentru muncă și protecție socială, în ședința din 14 septembrie 2017 a avizat favorabil proiectul de Lege, aviz cu nr. 4c-7/898/18 septembrie 2017.
Potrivit prevederilor art.61 din Regulamentul Camerei Deputaţilor, republicat, Comisia pentru transporturi şi infrastructură a examinat proiectul de lege în şedinţa din 19 septembrie 2017.
La lucrările comisiei au fost prezenţi 17 deputaţi, din totalul de 19 membri ai Comisiei.

  Proiectul de lege are ca obiect de reglementare aderarea României la Convenţia internațională privind standardele de pregătire a navigatorilor, brevetare/atestare și efectuare a serviciului de cart pentru personalul navelor de pescuit (Convenția STCW-F), adoptată la Londra, la 7 iulie 1995. Obiectivul Convenției STCW-F este de a garanta că personalul navelor maritime de pescuit deține calificările necesare, dovedite printr-un certificat oficial și este apt de muncă, după examinarea medicală, astfel încât să se reducă la minimum riscurile privind siguranța persoanelor și/sau a bunurilor pe mare sau riscurile privind mediul marin în timpul operațiunilor la bordul navelor maritime. Convenția prevede că personalul trebuie să aibă cel puțin cunoștințe minime în domenii specifice și că trebuie să fi efectuat sarcini la bordul unei nave maritime de pescuit pentru o perioadă minimă de timp. De asemenea, Convenția STCW-F are rolul de a instaura și menține condiții de concurență echitabile în sectorul pescuitului prin promovarea formării profesionale. Competențele profesionale ale personalului navelor maritime de pescuit trebuie să fie certificate conform Convenției STCW-F. Dispozițiile sunt obligatorii numai pentru navele maritime de pescuit cu o lungime mai mare sau egală cu 24 de metri și cu o putere de propulsie mai mare sau egală cu 750 kW și vizează comandanții, ofițerii, inginerii mecanici și operatorii radio. 
La dezbaterile comisiei au participat, în calitate de invitaţi, reprezentanți ai Ministerului Transporturilor.
În urma dezbaterilor şi a opiniilor exprimate, membrii Comisiei pentru transporturi şi infrastructură au hotărât, cu unanimitate de voturi, adoptarea proiectului de Lege pentru aderarea României la Convenţia internaţională privind standardele de pregatire a navigatorilor, brevetare/atestare şi efectuare a serviciului de cart pentru personalul navelor de pescuit, adoptată la Londra, la 7 iulie 1995, în forma prezentată de Guvern.
În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,                                      SECRETAR,

                   Lucian Nicolae Bode                                       Marius Bodea
Expert parlamentar, Ruxandra Chiriac

